Kamu bisa jelasin ke aku soal Rumpun bahaso Austronesia dalam bahasa minangkabau?

Rumpun bahaso Austronesia adolah suatu rumpun bahaso nan taseba laweh pado pulau di babagai kapulauan Asia Tenggara jo Pasifik, sato pulo saketek di daratan Asia, nan digunoan dek kiro-kiro 386 juta urang.  Otto Dempwolff, surang pakar Jerman, adolah pariset patamo nan manaliti sacaro mandalam bahaso Austronesia mamakai metode komparatif. Pakar Jerman lainnyo, Wilhelm Schmidt, adolah nan patamo manggunoan istilah Austronesia () nan dibantuak dari kato bahaso Latin auster ("angin salatan") jo kato bahaso Yunani nêsos ("pulau").

Rumpun bahaso ko sasuai bana jo namonyo, dek karano sabahagian gadang bahaso Austronesia ko dipagunoan di babagai pulau; ado babarapo bahaso, sarupo bahaso Malayu jo bahaso-bahaso Chamic, nan dipagunoan juo di daratan Asia. Banyak bahaso Austronesia nan saketek sajo panutuanyo, tapi bahaso-bahaso Austronesia nan utamo ditutuaan dek bajuta-juta urang. Salah satu bahaso Austronesia, Bahaso Malayu, ditutuaan dek 180 juta urang, nan mambueknyo sabagai bahaso tagadang ka-8 di dunia. Duo puluah atau labiah bahaso Austronesia marupoan bahaso rasmi di nagara-nagaranyo surang (caliak daftar bahaso Austronesia).